美臣蒙特宣傳英格蘭新衫 有望踢歐國盃?
2024年04月03日 18:01
東網電視
更多新聞短片
美臣蒙特上場入波。
今季轉會曼聯後表現差勁兼傷患纏身嘅美臣蒙特,上場聯賽終於「開齋」後,再被影到為英格蘭國家隊新波衫拍宣傳照,似乎意味佢有機會重返國家隊,出戰夏天嘅歐國盃決賽周!
美臣蒙特今次「重返」國家隊拍宣傳片,爆料者係英格蘭女足球星艾娜東妮,佢為自己嘅網上節目拍片期間,無意中曝光美臣蒙特着住英格蘭新作客波衫宣傳嘅畫面,唔少網民見到後都認為,修夫基有意重召美臣蒙特入國家隊。
美臣蒙特對上一次代表英格蘭,已經係2022年12月對法國嘅世盃賽事,不過佢近期復出後狀態有起色,上仗對賓福特更有波入,曼聯領隊坦哈格多次強調美臣蒙特只要操起狀態,會係曼聯嘅重要棋子。